Nafarroako Parlamentuko Mahaiak, 2018ko otsailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Nafarroako Urrutiko Hizkuntza Eskola Ofiziala (NUHEO) lekuz aldatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko otsailaren 12an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

Foru parlamentari honek Nafarroako Urrutiko Hizkuntza Eskola Ofizialaren egoitza lekuz aldatzeari buruz galdetu zuen, eta joan den abenduaren 28an Hezkuntzako kontseilariak sinatutako erantzunean adierazi zuen presazkoa eta arduragabea izanen litzatekeela zehaztasunei buruz hitz egitea aukerak aztertzeko aldez aurreko fasean gaudelako.

Horregatik, honako galdera hauei erantzuteko eskatzen da:

– Hezkuntza Departamentuak kudeaketaren bat egin al du Nafarroako Urrutiko Hizkuntza Eskola Ofizialaren egoitza Iruñeko Alde Zaharretik beste inora eramateko?

– Zein dira aztertutako balizko kokapenak?

– Aukera hori Barañaingo Udalari helarazi al dio?

– “Sahats” ikastetxe publikoa gogoan edukiz egin al du?

– Departamentuak ba al daki zein den ikastetxearen, zuzendaritza-taldearen eta eskola-kontseiluaren iritzia?

– Gobernuak asmorik al du Hizkuntzen Ikaskuntzako Nafarroako Zentroa ere beste inora eramateko?

Corellan, 2018ko otsailaren 6an

Foru parlamentaria: Alberto Catalán Higueras